## **NÁVRH**

## **OBEC VEĽKÁ FRANKOVÁ, Veľká Franková 74, 059 78**

## **Všeobecne záväzné nariadenie Obce Veľká Franková 1/2021**

**o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Veľká Franková**

**Čl. I.**

**Preambula**

1. Obecné zastupiteľstvo vo Veľkej Frankovej, v súlade s ustanovením  § 6 ods. 2 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, s ustanovením § 20 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a v súlade s § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov vydáva toto Všeobecne záväzné nariadenie Obce Veľká Franková č. 1/2021  o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti obce Veľká Franková (ďalej len “VZN“).

**Čl. II.**

**Základné ustanovenia**

1. Účelom tohto  VZN  je  určiť  miesto a  čas zápisu dieťaťa  na plnenie povinnej školskej dochádzky v základnej škole, ktorej zriaďovateľom je obec Veľká Franková (ďalej len ”obec“).
2. Obec je zriaďovateľom Základnej školy, Veľká Franková 56, 059 78 Veľká Franková.

**Čl. III.**

**Miesto a čas zápisu dieťaťa na plnenie povinnej školskej dochádzky v základnej škole**

1. Zápis dieťaťa na plnenie povinnej školskej dochádzky v základnej škole sa uskutoční v priestoroch Základnej školy, Veľká Franková 56, 059 78 Veľká Franková v zriaďovateľskej pôsobnosti obce Veľká Franková.
2. Zápis dieťaťa na plnenie povinnej školskej dochádzky v základnej škole sa koná každý rok v mesiaci apríl v prvom až druhom týždni , ktorý predchádza začiatku školského roka, v ktorom má dieťa začať plniť povinnú školskú dochádzku, v čase od 8:00 hod. do 15:00 hod.

**Čl. IV.**

**Záverečné ustanovenia**

1. Na tomto VZN sa uznieslo obecné zastupiteľstvo vo Veľkej Frankovej dňa 17.04.2021 .
2. Toto VZN môže obecné zastupiteľstvo vo Veľkej Frankovej meniť schválením nového VZN.
3. Zrušuje sa Všeobecné záväzné nariadenie obce Veľká Franková č. 1/2020, o určení miesta a času zápisu detí do 1. ročníka základnej školy v zriaďovateľskej pôsobnosti obce Veľká Franková zo dňa 27.3.2020.

 ............................................

 Pavol Soľava, starosta obce

* Uvedený návrh všeobecne záväzného nariadenia bol vyvesený na úradnej tabuli obce:

Dňa: ........................... pečiatka...................... Podpis................................

* Uvedené VZN bolo po jeho schválení obecným zastupiteľstvom vyhlásené vyvesením na úradnej tabuli obce Veľká Franková:

Dňa: ........................... pečiatka...................... Podpis................................

* Uvedené VZN bolo zvesené z úradnej tabule obce Veľká Franková:

Dňa: ........................... pečiatka...................... Podpis................................

* Uvedené VZN nadobudlo účinnosť:

Dňa: ........................... pečiatka...................... Podpis................................